

**Қазақстан Республикасы Сот әкімшілігі басшысының 2024 жылғы 16 қаңтардағы № 6001-24-7-6/19 "Қазақстан Республикасы Сот әкімшілігінің аумақтық бөлімшелерінің ережелерін бекіту туралы" бұйрығына толықтыру енгізу туралы**

Қазақстан Республикасы Сот әкімшілігі басшысының 2025 жылғы 8 сәуірдегі № 6001-25-7-6/114 бұйрығы

      Қазақстан Республикасы Президентінің 2023 жылғы 19 қаңтардағы № 106 Жарлығымен бекітілген Қазақстан Республикасының Сот әкімшілігі туралы ереженің 18-тармағына сәйкес БҰЙЫРАМЫН:

      1. Қазақстан Республикасының Сот әкімшілігі (бұдан әрі Сот әкімшілігі) басшысының 2024 жылғы 16 қаңтардағы № 6001-24-7-6/19 "Қазақстан Республикасы Сот әкімшілігінің аумақтық бөлімшелерінің ережелерін бекіту туралы" бұйрығына келесі толықтыру енгізілсін:

      1-тармақ мынадай мазмұндағы 22) тармақшамен толықтырылсын:

      "22) Қазақстан Республикасы Сот әкімшілігінің Кассациялық соттар департаменті туралы ереже осы бұйрыққа 22-қосымшаға сәйкес бекітілсін.".

      2. Сот әкімшілігінің Персоналды басқару бөлімі (кадр қызметі) заңнамада белгіленген тәртіппен:

      1) осы бұйрыққа қол қойылғаннан кейін күнтізбелік он күн ішінде оны ресми жариялау және Қазақстан Республикасы нормативтік құқықтық актілерінің эталондық бақылау банкіне енгізу үшін Қазақстан Республикасы Әділет министрлігінің "Қазақстан Республикасының Заңнама және құқықтық ақпарат институты" Шаруашылық жүргізу құқығындағы республикалық мемлекеттік кәсіпорнына жіберуді;

      2) осы бұйрықты Сот әкімшілігінің интернет-ресурсында орналастыруды қамтамасыз етсін.

      3. Сот әкімшілігінің құрылымдық бөлімшелері осы бұйрықтан туындайтын тиісті шараларды қабылдасын.

      4. Осы бұйрық қол қойылған күнінен бастап қолданысқа енгізіледі.

      Негіздеме: "Қазақстан Республикасының кейбір конституциялық заңдарына өзгерістер мен толықтырулар енгізу туралы" 2024 жылғы 5 шілдедегі Қазақстан Республикасының Конституциялық Заңын іске асырудың кейбір мәселелері туралы" Қазақстан Республикасы Президентінің 2025 жылғы 1 сәуірдегі № 826 Жарлығы.

|  |  |
| --- | --- |
| *Қазақстан Республикасы*  *Сот әкімшілігінің басшысы* | *Н. Ахметзакиров* |

|  |  |
| --- | --- |
|  | Қазақстан Республикасы Сот әкімшілігі басшысының 2025 жылғы 8 сәуірдегі № 6001-25-7-6/114 бұйрығына 22-қосымша |

**"Қазақстан Республикасы Сот әкімшілігінің Кассациялық соттар департаменті" республикалық мемлекеттік мекемесі туралы Е Р Е Ж Е**

**1-тарау. Жалпы ережелер**

      1. "Қазақстан Республикасы Сот әкімшілігінің Кассациялық соттар департаменті" республикалық мемлекеттік мекемесі (бұдан әрі – Департамент) кассациялық соттардың қызметін ұйымдастырушылық-құқықтық, ақпараттық-талдамалық және материалдық-техникалық қамтамасыз етуді Департамент құзыреті шегінде жүзеге асыратын Қазақстан Республикасы Сот әкімшілігінің (бұдан әрі – Сот әкімшілігі) аумақтық органы болып табылады.

      2. Департамент өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.

      3. Департамент мемлекеттік мекеменің ұйымдық-құқықтық нысанындағы заңды тұлға болып табылады, Қазақстан Республикасының Мемлекеттік Елтаңбасы бейнеленген мөрі мен қазақ және орыс тілдерінде өз атауы бар мөртабандары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары болады.

      4. Департамент азаматтық-құқықтық қатынастарға өз атынан қатысады.

      5. Департамент, егер заңнамаға сәйкес осыған уәкілеттілік берілген болса, мемлекет атынан азаматтық-құқықтық қатынастардың тарапы болуға құқылы.

      6. Департамент өз құзыретінің мәселелері бойынша заңнамада белгіленген тәртіппен Департамент басшысының бұйрықтарымен және Қазақстан Республикасының заңнамасында көзделген басқа да актілермен ресімделетін шешімдер қабылдайды.

      7. Департаменттің құрылымы мен штат кестесін Сот әкімшілігінің басшысы бекіткен штат санының лимиті шегінде бекітеді.

      8. Департаменттің заңды мекен-жайы: Қазақстан Республикасы, 010000, Астана қаласы, Дінмұхамед Қонаев көшесі, 39.

      9. Мемлекеттік органның толық атауы - "Қазақстан Республикасы Сот әкімшілігінің Кассацилық соттар департаменті" республикалық мемлекеттік мекемесі.

      10. Осы Ереже Департаменттің құрылтай құжаты болып табылады.

      11. Департаменттің қызметін қаржыландыру республикалық бюджеттен жүзеге асырылады.

      12. Департаменттің өкілеттіктері болып табылатын міндеттерді орындау тұрғысында Департаментке кәсіпкерлік субъектілерімен шарттық қатынастар жасауға тыйым салынады.

      Егер заңнамалық актілерде Департаментке кіріс әкелетін қызметті жүзеге асыруға құқық берілсе, онда осындай қызметтен алынған кірістер мемлекеттік бюджеттің кірісіне жіберіледі.

**2-тарау. Департаменттің міндеттері мен өкілеттіктері**

      13. Департаменттің міндеті тәуелсіз сот төрелігін жүзеге асыру үшін қажетті әрі жеткілікті жағдайлар жасау болып табылады.

      14. Өкілеттіктері:

      1) құқықтары:

      белгіленген тәртіппен мемлекеттік органдардан, ұйымдардан және лауазымды тұлғалардан қажетті құжаттар мен материалдарды сұрату;

      Қазақстан Республикасының заңнамасына сәйкес мемлекеттік органдардың иелігіндегі қолжетімді ақпараттық деректер қорын өз құзыретінің шеңберінде пайдалану;

      Сот әкімшілігінің басшысына кассациялық соттардың судьяларының және Департамент қызметкерлерінің еңбегін қорғау, оларды материалдық және әлеуметтік қамтамасыз ету мәселелері бойынша ұсыныстар енгізу;

      Қазақстан Республикасының заңнамасында көзделген өзге де құқықтарды жүзеге асыру.

      2) міндеттері:

      Департаментке жүктелген міндеттер мен функциялардың іске асырылуын қамтамасыз ету;

      Қазақстан Республикасының заңнамасын сақтау;

      сыбайлас жемқорлыққа қарсы іс-қимыл жасау бойынша жұмысты қамтамасыз ету;

      Қазақстан Республикасының заңнамасында көзделген өзге де міндеттерді жүзеге асыру.

      15. Функциялары:

      1) кассациялық соттардың қызметін ұйымдастырушылық, ақпараттық-талдамалық және материалдық-техникалық қамтамасыз ету;

      2) кассациялық соттар судьяларының сот төрелігін жүзеге асыру жөніндегі қызметін ұйымдастырушылық қамтамасыз ету;

      3) Сот әкімшілігіне кассациялық соттардың қызметін ұйымдастырушылық, ақпараттық-талдамалық, материалдық-техникалық және өзге де қамтамасыз етудің жай-күйі туралы ақпарат дайындау;

      4) кассациялық соттар төрағаларының, кассациялық соттардың жалпы отырыстарының жұмысын ұйымдастыруды қамтамасыз ету;

      5) кассациялық соттардың жалпы отырыстары қабылдаған шешімдерінің орындалуын қамтамасыз ету;

      6) кассациялық соттардың жұмысын кадрлық қамтамасыз ету;

      7) кассациялық соттардың судьялары мен Департамент қызметкерлерінің жеке есебін жүргізу;

      8) сот оқуы, судьялардың, Департамент қызметкерлерінің біліктілігін арттыру және олардың тағылымдамадан өтуі жөніндегі жұмысты ұйымдастыру;

      10) кассациялық соттардың және Департаменттің инфрақұрылымын дамыту, ғимараттары мен үй-жайларының құрылысын, жөндеуді және техникалық жарақтандыруын ұйымдастыру;

      11) кассациялық соттардың және Департаменттің үй-жайларын және басқа да мүлкін күзетуді ұйымдастыру;

      12) заңнамаға сәйкес бухгалтерлік есеп мен есептілікті жүргізу;

      13) кассациялық соттардың судьяларын, оның ішінде отставкадағы судьяларды және Департамент қызметкерлерін заңнамаға сәйкес материалдық және әлеуметтік қамтамасыз етуді ұйымдастыру;

      14) кассациялық соттардың және Департаменттің ic қағаздарын және мұрағаттарының жұмысын жүргізу;

      15) құқықтық статистика және арнайы есепке алу саласындағы уәкілетті органға құқықтық статистикалық құжатталған ақпаратты ұсыну;

      16) кассациялық соттардың қызметі туралы ақпаратты талдау және қорыту;

      17) сот практикасына талдау, қорыту жүргізу;

      18) мемлекеттік органдармен және өзге де ұйымдармен кассациялық соттардың қызметін қамтамасыз ету мәселелері бойынша өзара ic-қимыл жасау;

      20) кассациялық соттардың бұқаралық ақпарат құралдарымен өзара ic-қимылын қамтамасыз ету;

      21) кассациялық соттарда және Департаментте мемлекеттік құпия мен жұмылдыру жөніндегі жұмысты қамтамасыз ету;

      22) кассациялық соттарда және Департаментте ақпараттық қауіпсіздік жөніндегі жұмысты қамтамасыз ету;

      23) кассациялық соттарда сот жүйесінің ақпараттық-коммуникациялық инфрақұрылымын, ақпараттық жүйелер және сервистерді сүйемелдеуді қамтамасыз ету;

      24) сот приставтарының қызметін ұйымдастыру;

      25) Қазақстан Республикасының заңнамасында белгіленген тәртіппен және мерзімдерде жеке және заңды тұлғалардың өтініштерін өз құзыреті шегінде қарау;

      26) Қазақстан Республикасының заңнамасына сәйкес Департаментке жүктелген өзге де функцияларды жүзеге асыру.

**3-тарау. Департамент басшысының мәртебесі, өкілеттіктері**

      16. Департаментке басшылықты Департаментке жүктелген міндеттердің орындалуына және оның функцияларын жүзеге асыруға дербес жауапты болатын басшы жүзеге асырады.

      17. Департамент басшысын Сот әкімшілігінің басшысы лауазымға тағайындайды және лауазымнан босатады.

      18. Департамент басшысының Сот әкімшілігінің басшысы лауазымға тағайындайтын және лауазымнан босататын төрт орынбасары болады.

      19. Департамент басшысының өкілеттігі:

      1) Департаментке жүктелген міндеттерге сәйкес оның қызметіне жалпы басшылықты ұйымдастырады және жүзеге асырады;

      2) заңнамада белгіленген тәртіппен Департаменттің қызметкерлерін тағайындайды және босатады;

      3) сыбайлас жемқорлыққа қарсы ic-қимылға бағытталған шараларды қабылдайды және сыбайлас жемқорлыққа қарсы қабылданған шаралар үшін дербес жауапты болады;

      4) Департаменттің құрылымдық бөлімшелері туралы ережелерді бекітеді;

      5) Департаменттің құрылымдық бөлімшелері қызметкерлерінің лауазымдық нұскаулықтарын бекітеді;

      6) заңнамада белгіленген тәртіппен Департаменттің қызметкерлерін көтермелеу, оларға материалдық көмек көрсету немесе тәртіптік жаза қолдану мәселелерін шешеді;

      7) өз құзыреті шегінде мемлекеттік органдармен, ұйымдармен және азаматтармен өзара қарым-қатынаста Департаменттің атынан өкілдік етеді;

      8) қабылдау кестесіне сәйкес айына кемінде бір рет азаматтар мен заңды тұлғалар өкілдерін, оның ішінде Департамент қызметкерлерін жеке қабылдауды жүргізеді;

      9) Сот әкімшілігінің басшысына Департамент қызметкерлерінің штат санын белгілеу туралы ұсыныстар енгізеді;

      10) заңнамада белгіленген тәртіппен Департаменттің қызметі туралы есепті кассациялық соттардың жалпы отырыстарына ұсынады;

      11) өз құзыретіндегі мәселелер бойынша бұйрықтар шығарады.

      12) Қазақстан Республикасының заңнамасында және осы Ережеде көзделген өзге де өкілеттіктерді жүзеге асырады.

      Департамент басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын тұлға орындайды.

**4-тарау. Департаменттің мүлкі**

      20. Департаментте Қазақстан Республикасының заңнамасында көзделген жағдайларда жедел басқару құқығында оқшауланған мүлкі болуы мүмкін.

      Департаменттің мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.

      21. Департаментке бекітілген мүлік республикалық меншікке жатады.

      22. Егер Қазақстан Республикасының заңнамасында өзгеше белгіленбесе, Департамент өзіне бекітіліп берілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгеше тәсілмен билік етуге құқығы жоқ.

**5-тарау. Департаментті қайта ұйымдастыру және тарату**

      23. Департаментті қайта ұйымдастыру және тарату Қазақстан Республикасының заңнамасына сәйкес жүзеге асырылады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК